***Ndërmarrja Publike Qendrore***

***Posta e Kosovës Sh.A.***

Në mbështetje të Ligjit për Ndërmarrjet Publike dhe autorizimeve të dhëna nga Bordi i Drejtorëve me Rregulloren për marrjen dhe dhënien me qira të objekteve, neni 6 paragrafët 1 dhe 3 të Rregullores nr. 01-1656/16 të datës 30.05.2016 për marrjen dhe dhënien me qira të objekteve të PK Sh.A.

**OFERTË PËR LËSHIMIN E HAPËSIRAVE ME QIRA**

**Ftohen të gjithë të interesuarit (personat fizik dhe juridik) për marrjen me qira të hapësirave afariste të ndërmarrjes publike qendrore “Posta e Kosovës”**

**KUSHTET DHE KRITERET E PK SH.A. PËR LËSHIMIN E HAPËSIRAVE ME QIRA**

* Hapësirat, të cilat janë ofertuar për qiradhënie, gjenden në katin përdhes të objekteve.
* Të gjitha hapësirat për qiradhënie janë të njëjta si nga arkitektura, interieri dhe fasada e jashtme.
* Secili objekt i lartcekur për qiradhënie ndodhet në pjesë të frekuentuara dhe me pamje nga rruga kryesore.
* Hapësira që do të lëshohet me qira, do t’i dorëzohet qiramarrësit sipas gjendjes ekzistuese.
* Qiramarrësi do ta ketë të drejtën që në hapësirën e marrë me qira të bëjë përmirësime, meremetime dhe adaptime shtesë (pas aprovimit të qiradhënësit), investime të cilat do të mbulohen nga vet qiramarrësi.
* Nëse qiramarrësi dëshiron të bëjë ndonjë përmirësim, meremetim apo adaptim të hapësirës së jashtme, këto ndryshime duhet t’i bëjë gjithmonë me pajtim të qiramarrësit.
* Të gjitha shpenzimet që kanë të bëjnë me shpenzimet e rrymës, ujit dhe shërbimeve të tjera komunale, do të paguhen nga qiramarrësi, konform përpjesëtimit të shfrytëzimit të objektit apo nëse ofrohen kushtet teknike të jenë të ndara në orëmatës të veçantë.
* Qiramarrësi nuk do ta ketë të drejtën e vendosjes së reklamave më të mëdha se sa reklamat e Postës së Kosovës. Forma dhe vendi i vendosjes së reklamave duhet të bëhet në pajtim me qiradhënësin.
* Të gjithë të interesuarit do ta kenë mundësinë që paraprakisht t’i vizitojnë objektet dhe t’i verifikojnë sipërfaqet e hapësirave me orare Hëne-Premte ora 8:00 -16:00, te Përgjegjësi i Postës.

 **Lista e objekteve dhe hapësirave për qiradhënie**

|  |  |  |  |
| --- | --- | --- | --- |
| Emërtimi i objektit | **Adresa** | **Sipërfaqja (m²)** | **Çmimi për m² (i negociuar)** |
| **Komuna e Prishtinës** **Bardh i Madh** | Fshati Bardh i Madh p.n. 12060 | 135 |  |
| **Komuna e Prishtinës** **Parcela**  | Zona Industriale Prishtinë(afër QTP-së) | 13,300  |  |
| **Komuna e Fushë Kosovës** **Sllatinë**  | Fshati Sllatinë e Madhe nr. 1112 Magjistralja Prishtinë – Pejë  | 760 |  |
| **Komuna e Mitrovicës****Bare**  | Fshati Bare  | 68.9 |  |
| **Komuna e Prizrenit**  **Prizren** | Rr. “Adem Jashari”20010 | 80 |  |
| **Komuna Dragash** **Dragash** | 480 Rruga e Dëshmorëve 22000 | 71.42 |  |
| **Komuna Dragash** **Dragash**  | 480 Rruga e Dëshmorëve 22000 | 266 |  |
| **Komuna Shtërpcë****Shtërpcë** | Rr. e Brezovicës p.n. 73000 | 268.3 + Bodrumi  |  |
| **Komuna Kaçanik** **Kaçanik** | Rr. Qamil Ilazi pn. 71000 | 56.3 |  |

**Sqarim për llojin e veprimtarisë:**

Ofertuesit, të cilët nuk do të kualifikohen, do të jenë ata të cilët ushtrojnë veprimtaritë si më poshtë:

1. Ato veprimtari, të cilat ofrojnë shërbime konkurruese që i ofron Posta e Kosovës (shërbime postare, telekomunikuese, institucionet financiare jo bankare).
2. Ato veprimtari, të cilat mund të jenë të dëmshme ose të cilat ndikojnë në imazhin e Postës së Kosovës.
3. Ato veprimtari, të cilat janë në kundërshtim me legjislacionin e Republikës së Kosovës.

**Kriteret:**

1. Çmimet e caktuara në ofertë janë të negociuara, duhet të ofrohen NETO apo BRUTO.
2. Afati kohor i kontratës i negociuar, përparësi do të kenë ofertat me afatet më të gjata.
3. Një komision i themeluar nga PK Sh.A. do ta bëjë vlerësimin dhe përzgjedhjen e ofertave më të mira dhe më të favorshme.
4. Afatet dhe kushtet e pagesës do të jenë konform negociatave të zhvilluara.

**Dokumentet e nevojshme:**

**Personat fizik,** të cilët marrin pjesë, duhet të bashkëngjisin këto dokumente:

* Një dokument identifikues (letërnjoftim, pasaportë apo patentë shofer valid).

**Personat juridik,** të cilët marrin pjesë, duhet të bashkëngjisin këto dokumente:

* Certifikatën e regjistrimit të biznesit me informata mbi biznesin,
* Kopjen e dokumentit identifikues të pronarit apo përfaqësuesit të biznesit,
* Vërtetimin nga ATK-ja për pagesën e obligimeve tatimore,
* Numrin fiskal.

**Dorëzimi i ofertave:**

* Vendi i dorëzimit: Arkivi i Postës së Kosovës Sh.A. – Dardani, Rr. 28 Nëntori Nr. 4, 10000 - Prishtinë ose përmes postës në adresën e lartcekur. Të gjitha ofertat duhet të dorëzohen në zarf të mbyllur.